Դեյզի Էշֆորդ

**Մարգարետ Մերի Ջուլիա Դևլին** (), ), հայտնի է նաև որպես **Դեյզի Էշֆորդ** () անգլիացի գրող, առավել հայտնի է նրանով, որ ինը տարեկան հասակում գրել է «Երիտասարդ այցելուներ» պատմվածքը, որը նվիրել է Անգլիայի 19-րդ դարի վերջի վերին դասին: Պատմվածքը հրապարակվել է 1919 թվականին երեխաների ուղղագրության և կետադրության պահպանմամբ: Իր ձեռագրում նա գրել է անվանումը որպես` «Viseters», բայց այն հրապարակվել է որպես` «Visiters»:

## Կենսագրություն
### Վաղ տարիներ և կրթություն
thumb|Դեյզի Էշֆորդը մանկության տարիներին
Դեյզի Էշֆորդը ծնվել է 1881 թվականի ապրիլի 3-ին Սուրրեյ կոմսության Պիթերշեմ քաղաքում, Էմմա Ջորջինա Ուոքերի և Ուիլյամ Հենրի Ռոքսբուրգ Էշֆորդի երեք դուստրերից մեծն էր: Հիմնականում  իր քույրերի` Մարիա Վերոնիկայի` «Վերա» (ծն. 1882 թվական) և Անժելա Մերիի` «Էնջի» (ծն. 1884 թվական) հետ միասին ստացել է տնային կրթություն:

### Կարիերա
Չորս տարեկանում Դեյզին հորը թելադրել է իր առաջին պատմվածքը` «Հայր Մաքսվայնիի կյանքը», այն հրապարակվել է 1983 թվականին: 1889-1896 թվականներին նա և իր ընտանիքը ապրել են Լյուիս քաղաքի Սենթ-Էնս-Քրեսենթ 44 հասցեում, որտեղ գրել է «Երիտասարդ այցելուներ» պատմվածքը: Էշֆորդը գրել է ևս մի քանի պատմվածք` «Կանանց հանցագործություն» պիեսը, և ևս մեկ կարճ վեպ` «Դահիճի դուստրը», որը նա համարում էր իր լավագույն ստեղծագործությունը: Էշֆորդի գրած որոշ պատմվածքները կորել են։

Նա դադարել է գրել դեռահաս տարիքում։ 1896 թվական ընտանիքը տեղափոխվել է Լյուիս քաղաքի Ուոլանդս շրջան, իսկ 1904 թվականին` Բեքսհիլ, այնուհետև` Լոնդոն, որտեղ քարտուղար է աշխատել: Առաջին համաշխարհային պատերազմի ժամանակ նա ղեկավարում էր Դուվրի ճաշարանը: 1919 թվականին հրապարակված «Երիտասարդ այցելուներ» վեպը անմիջական հաջողություն է ունեցել, իսկ նրա մի քանի այլ պատմվածքներ լույս են տեսել 1920 թվականին։ Էշֆորդը ֆերմա է գնել «Երիտասարդ այցելուներ» պատմվածքից ստացված եկամուտով և մի անգամ նշել է` «Ինձ դուր է գալիս թարմ օդը և հոնորարը»: Հետագա տարիներին նա չի գրել, թեև ծերության տարիներին սկսել է գրել ինքնակենսագրություն, որը հետագայում ոչնչացրել է։

### Անձնական կյանք
1920 թվականին, 38 տարեկան հասակում Էշֆորդը ամուսնացել է Ջեյմս Դևլինի հետ և ունեցել չորս երեխա: Նրանք շուրջ մեկ տարի ղեկավարում էին ծաղիկների աճեցման բիզնեսը Նորվիչ քաղաքից ոչ հեռու, այնուհետև` Ռիփհեմի «*King’s Arms*» հյուրանոցում: Դևլինը մահացել է 1956 թվականին:

### Մահ
Նա մահացել է 1972 թվականի հունվարի 15-ին Անգլիայի Նորվիչ քաղաքում և թաղված է նույն տեղում` Էրլհեմ Ռոուդ գերեզմանատանը:

## Հիշատակ
Էդմունդ Վիլսոնը իր ընկերոջ` Ֆրենսիս Սքոթ Ֆիցջերալդի «Դրախտի այս կողմը» վեպը անվանել է «Երիտասարդ այցելուներ»-ի «դասական դասարան» և այդ ոճը համարել մանկական և պարզամիտ:

## Հրապարակումներ
* The Young Visiters, or, Mr Salteena's Plan[англ.]. London: Chatto and Windus, 1919
* Daisy Ashford: Her Book: A Collection of the Remaining Novels. London: George H. Doran and Company, 1920
* Love and Marriage: Three Stories. London: Hart-Davis, 1965
* Where Love Lies Deepest. London: Hart-Davis, 1966
* The Hangman's Daughter and Other Stories. Oxford University Press 1983 (включая The Life of Father McSwiney)

## Ծանոթագրություններ

## Գրականություն
* Malcomson, R. M. (1984). *Daisy Ashford: Her Life*. Hogarth Press.
* "Ashford [married name Devlin], Margaret Mary Julia [Daisy] (1881–1972), child writer". *Oxford Dictionary of National Biography*.  Retrieved 9 July 2019, from https://www.oxforddnb.com/view/10.1093/ref:odnb/9780198614128.001.0001/odnb-9780198614128-e-30769.

## Արտաքին հղումներ
* 
* "Daisy Ashford a Very Real Young Lady", 31 August 1919, Page 74